Meer as 40 beseer toe bus omslaan - Maroela Media
Meer as 40 mense is Maandagaand beseer toe 'n bus op die N8 buite Bloemfontein omgeslaan het.
Russel Meiring, woordvoerder van ER24, het gesê verskeie ambulansdienste is na die toneel sowat 30 km buite die stad ontbied. Daar het hulle die bus gevind wat op sy kant lê met die passasiers wat verspreid oor die toneel op die grond gesit het.
"Tussen 40 en 50 mense is beseer en moes na verskeie hospitale in die omgewing gehaas word. Ekstra mediese nooddienste moes ingeroep word om die pasiënte te kom help," het Meiring gesê. "Gelukkig het niemand in die ongeluk omgekom nie."
Die oorsaak van die ongeluk is nog nie bekend nie, maar die polisie was op die toneel om die voorval te ondersoek.
Seker weer soos mal ding gejaag en nie so padwaardig nie.
Hoekom kan die busdiens se naam nie genoem word nie?
Dit is gewoonlik die 3 faktore nl. oorlading, spoed en remme. Indien nie een van die genoemde faktore nie kan dit as 'n frats ongeluk beskou word.